**חברת חוף בת-ים ליזמות ופיתוח בע"מ**

 **מכרז פומבי מס' 1/18**

**לתפקיד אחראי תחום בדיקת תכניות ייעודיות להתחדשות עירונית במנהלת להתחדשות עירונית**

**כללי:**

חברת חוף בת ים ליזמות ופיתוח בע"מ (להלן-**החברה**) הינה חברה עירונית המצויה בבעלות עיריית בת-ים (להלן-**העירייה**) ומשמשת כזרוע ביצועית של העירייה, בין היתר, בנושאי התחדשות עירונית (להלן-**המנהלת**).

החברה מבקשת בזאת הצעות לתפקיד אחראי תחום בדיקת תכניות ייעודיות להתחדשות עירוניתבמנהלת ממועמדים העומדים בתנאים שיפורטו להלן.

**תיאור התפקיד**:

על מי שייבחר לתפקיד יהיה לבצע, בין היתר, בדיקה וקידום הכנת תכניות בניין עיר ואישורן מול מוסדות התכנון השונים, בדיקת מסמכי תכניות בניין עיר המוגשות לוועדה המקומית, ליווי וקידום תכניות ביוזמת הוועדה המקומית או יזמים פרטיים, ייצוג העירייה במוסדות התכנון, כתיבת הערות, חוות דעת ומסמכים שונים בנוגע לתוכניות בניין עיר.

**דרישות התפקיד- תנאי סף**:

יכול להגיש הצעה למכרז מי שהוא תושב ואזרח ישראל ואשר עומד בכל התנאים המצטברים המפורטים להלן:

1. בעל תואר באדריכלות או תכנון ערים או גיאוגרפיה ממוסד המוכר ע"י המועצה להשכלה גבוהה או המוכר ע"י המח' לשקילת תארים מחו"ל במשה"ח.
2. ניסיון של שנתיים או יותר בתחום התכנון.

 **יתרון יינתן לבעלי ניסיון בעריכת תכניות בנין עיר או בדיקתן במוסד תכנון.**

1. העדר עבר פלילי- מועמד בעל עבר פלילי (למעט עבירות שהתיישנו או נמחקו)- ייפסל.

**הגשת מועמדות:**

* **על המועמד להוריד את נוסח המכרז המלא מאתר האינטרנט של העירייה בכתובת**

[**www.bat-yam.muni.il**](http://www.bat-yam.muni.il)**.**

* הגשת המועמדות וקורות חיים (כולל מס' טלפון נייד, כתובת מייל, ומס' פקס), קו"ח, המלצות, תעודות נדרשות וכל מסמך רלוונטי אחר, תהא במסירה ידנית במשרדי החברה ברחוב גנרל קניג 10, בת-ים **או** באמצעות כתובת דוא"ל **kfir@calcalit-batyam.co.il עד ליום 12/4/18 לא יאוחר מהשעה 12:00**. פניות שלא יימסרו באחת משתי הדרכים האמורות- לא יידונו.
* החברה רשאית שלא לדון בבקשות והצעות אשר לא יצורפו אליהן כל המסמכים הדרושים.
* פרטים נוספים ניתן לקבל במשרדי החברה או אצל הגב' מרים יצחקיאן בטלפון:03-5515830.
* מכרז זה מופנה לגברים ונשים כאחד.

 חוף בת ים ליזמות ופיתוח בע"מ